**Nyt fra bestyrelsen, november 2016**

Det meste af bestyrelsens arbejde i efteråret har været koncentreret omkring alle de nye planer i vores kommune. Seneste deltagelse i borgermøde og høringssvar til lokalplanforslag for Bondebyen og høringssvar vedrørende Kulturhuset i Lyngby.

Derudover de mange gode arrangementer, der har været velbesøgt. Desværre giver det ikke mange nye medlemmer, men vi er glad for jer vi har. Hvis I kender nogle, der interesserer sig for vores emner , så sig til.

Vi har været til det årlige møde med byplanudvalget. Det vil sige vi havde mulighed for at tage de emner op over for udvalget, som vi mener er vigtige, og som tydeliggør vores holdninger. Det er ikke et møde , hvor der træffes beslutninger, men vi håber at påvirker . Vi kan høre, at tidligere indsigelser eller drøftelser har gjort indtryk, f.eks. bliver det nu taget alvorligt ,at det ikke er ligegyldigt, hvad der placeres ovenpå nye bygninger, udformningen heraf eller materialer.

Men noget må vi se ikke er kommet videre end for flere år siden, f.eks. en lokalplan for Digterkvarteret, som vi igen måtte understrege vigtigheden af. Vi talte om opfølgning på lokalplaner, opfølgning på klager herover og nævnte vi gerne ville have temaer som forhaver, garager og boplæspligt ind i planerne. Udpegning af kulturmiljøer har kommunen lovet vil blive taget op, det står i kommuneplanen og i kulturstrategien. Så vi presser på herfor. Vi fortalte at vi gerne vil drøfte ” Arkitektur af høj kvalitet” med udvalget, det står i alle planer m.v.

Mange emner var oppe, også, at vi nu lægger op til i samarbejde med kommunen , at finde anvendelse og fremvisning af de to møller i Lyngby.

Igennem flere år har vi arbejdet med at bevare de to møller i Lyngby. Det er lykkedes , som I ved. Senest blev også Sønder Mølle fredet. Men det har ikke været nemt af finde en løsning på anvendelse og fremvisning af møllerne til alle . Møllernes historie skal fortælles.

Der har nu været indkaldt til et møde, for at se om vi kunne finde interesserede , og der kom en meget fin kreds af personer, også deltagere fra Frilandsmuseets møllerlav. De har nu besluttet at danne en forening: **Lyngbymøllernes Venner**, og har indkaldt til **stiftende generalforsamling torsdag den 24. november**, kl. 19 i Stadsbibliotekets sal med spændende foredrag.. Det er en god chance til at høre om historien. Det fremtidige arbejde vil ligge i denne forening. Dejligt, vi glæder os til at se hvad de finder ud af.